
Ο Δήμος Κιλκίς συμμετέχει ενεργά στην Ευρωπαϊκή Εβδομάδα Κινητικότητας 
Στη διαγενεακή δικαιοσύνη δίνει βαρύτητα η φετινή διοργάνωση του θεσμού της Ευρωπαϊκής Εβδομάδας Κινητικότητας, με εστίαση στις διαφορετικές ανάγκες μετακίνησης των παιδιών, των νέων, των ενηλίκων και των ηλικιωμένων, αλλά και στη δημιουργία πόλεων, όπου η ασφαλής και βιώσιμη μετακίνηση δεν εξαρτάται από την ηλικία, το εισόδημα, τον τόπο κατοικίας ή τις φυσικές δυνατότητες του πολίτη.   
Ο Δήμος Κιλκίς συμμετέχει και φέτος ενεργά στην Ευρωπαϊκή Εβδομάδα Κινητικότητας, προάγοντας την ιδέα της βιώσιμης κινητικότητας, της ασφαλούς μετακίνησης με εναλλακτικά μέσα μεταφοράς και της αξιοποίησης του δημόσιου χώρου. 
Η υιοθέτηση κουλτούρας οδικής αγωγής βρίσκεται στο επίκεντρο των εκδηλώσεων που προγραμματίζει, σε συνεργασία με τη Δημοτική Κοινότητα Κιλκίς και τον Περιβαλλοντικό Σύλλογο Περιπατητών Κιλκίς, προκειμένου να ενθαρρύνει τους νέους δημότες του, τα παιδιά και τους εφήβους, να αναπτύξουν δεξιότητες και στάσεις, που θα τους βοηθήσουν να αποκτήσουν μια υπεύθυνη κυκλοφοριακή συμπεριφορά και να μετακινούνται με ασφάλεια στον δρόμο.
Το πρόγραμμα των εκδηλώσεων του Δήμου Κιλκίς για την Ευρωπαϊκή Εβδομάδα Κινητικότητας  
Τετάρτη 16 Σεπτεμβρίου 2026 
9:30 - Πάρκο Κυκλοφοριακής Αγωγής
Μαθήματα οδικής αγωγής στους μαθητές των  Δημοτικών Σχολείων της πόλης  
Δήμος Κιλκίς – Τμήμα Τροχαίας Κιλκίς 
Πέμπτη 17 Σεπτεμβρίου 2026  
9:30 – Συνεδριακό Κέντρο Κιλκίς 
‘’Κυκλοφοριακή αγωγή και οδική ασφάλεια’’
Οι μαθητές των Δημοτικών Σχολείων της πόλης ενημερώνονται για τη σημασία της ασφαλούς μετακίνησης στον δρόμο   
Δήμος Κιλκίς – Τμήμα Τροχαίας Κιλκίς 
Παρασκευή 18 Σεπτεμβρίου 2026
10:00 Συνεδριακό Κέντρο Κιλκίς
‘’Ψηφιακή κινητικότητα: Προκλήσεις και κίνδυνοι’’
Ομιλία από τον Γεώργιο Παπαπροδρόμου, αντιστράτηγο ε.α. της ΕΛΑΣ και ειδικό σε θέματα αντιμετώπισης του κυβερνοεγκλήματος 
 Δευτέρα 21 Σεπτεμβρίου 2026 
18:30 – Πλατεία Χέρσου   
‘’Καλές πρακτικές κίνησης με το ποδήλατο’’
Δήμος Κιλκίς - ‘’ Ποδηλάτης’’ 
Τρίτη 22 Σεπτεμβρίου 2026 
18:30 – Εκκίνηση – Τερματισμός: Δημαρχείο Κιλκίς 
Ποδηλατικός περίπατος σε κεντρικούς δρόμους της πόλης
Κλήρωση είκοσι ποδηλάτων σε ισάριθμους συμμετέχοντες στον ποδηλατικό περίπατο.  
Κατά τη διάρκεια της Ευρωπαϊκής Εβδομάδας Κινητικότητας θα διανεμηθεί  σε όλα τα Νηπιαγωγεία του Δήμου η ενημερωτική σειρά κινουμένων σχεδίων ’Green Light’’, η οποία είναι ειδικά σχεδιασμένη για την κυκλοφοριακή αγωγή και την οδική ασφάλεια των παιδιών.
